Препоръки към децата от сектор „Пътна полиция“
 при ОДМВР – Перник
На 1 юни – Международният ден за закрила на детето, в знак на съпричастност призоваваме водачите на автомобили  да са изключително бдителни
В периода на лятната ваканция за учениците значително нарастват опасностите от тежки пътно-транспортни произшествия с деца и юноши. С цел предотвратяване на инциденти от сектор „Пътна полиция“  отправят  препоръки за децата – пешеходци, велосипедисти или пътници, както и към водачите на моторни превозни средства.  През ваканцията пътните полицаи ще извършват засилен превантивен контрол. Стриктно ще бъде следено за  спазване на ограниченията на скоростта в населените места. Ще се извършват проверки за използването на предпазните колани и обезопасителните системи за превозване на деца, както и за недопускане на управление на автомобили от неправоспособни водачи, които често са непълнолетни. 
Практически препоръки за опазване живота и здравето на децата и юношите
ПЕШЕХОДЕЦ ЛИ СИ?
ВИНАГИ: 
– се движи по тротоарите;
– използвай подлезите и надлезите;
– се движи срещу колите и най-вляво по банкета, ако няма тротоар; 
– пресичай на пешеходна пътека;
– преминавай на зелено;
– се оглеждай наляво и надясно;
– пресичай улицата бързо;
– пресичай с група хора или с възрастен, ако си несигурен;
ВЕЛОСИПЕДИСТ ЛИ СИ?
ВИНАГИ:
– се оглеждай и показвай с ръка дали тръгваш, завиваш, заобикаляш или спираш;
– карай колелото по тротоара, ако не си навършил 12 години;
– карай колелото най-вдясно на пътя, по посока на движението, ако си навършил 12 години;
– карай колело с изправни спирачки, светлини и звънец и оборудвано със светлоотразители;
– използвай светлоотразителна жилетка, когато е тъмно, когато няма добра видимост и ако си извън селото или града;
– не отделяй ръцете си на кормилото, а краката от педалите на колелото;
– карай колелото пред или зад приятеля си, не до него;
– използвай велоалеята, ако има такава;

ВИНАГИ:
– се вози при правоспособен водач (който има свидетелство за управление на моторно превозно средство);
– се вози при трезвен водач;
– използвай обезопасителен колан/ защитна каска;
– създавай комфорт на шофьора. Не говори силно, не му пречи и не го разсейвай с поведението си;
– се вози на задната седалка, ако не си навършил 12 години;
– използвай детско столче или седалка
– се качвай и слизай отдясно, от страната на тротоара;
– пази околната среда. Не изхвърляй нищо през прозореца.
